ช่วยสรุปเรื่อง การใช้มาตรการ QE เพิ่มเติมของธนาคารกลางอังกฤษ ให้หน่อยค่ะ
ธนาคารกลางอังกฤษอาจใช้มาตรการ QE โดยการซื้อพันธบัตรรัฐบาลเพิ่มเติม หลังจากที่สหราชอาณาจักรได้ประกาศมาตรการล็อกดาวน์อีกรอบเพื่อป้องกันการแพร่ระบาดของ COVID-19 ธนาคารกลางอังกฤษ หรือ BoE เตรียมมาตรการกระตุ้นเศรษฐกิจอีกครั้ง หลังจากที่สหราชอาณาจักรได้ประกาศล็อกดาวน์ เพื่อป้องกันการแพร่ระบาดของ COVID-19 และจะทำให้ธนาคารอังกฤษอัดฉีดมาตรการนี้เป็นครั้งที่ 4 ในปีนี้ คาดว่า มาตรการทางการเงินของธนาคารอังกฤษที่จะใช้นั้นอาจมีหลายรูปแบบตั้งแต่การใช้อัตราดอกเบี้ยติดลบ นโยบายผ่อนคลายการเงินผ่านการซื้อพันธบัตรรัฐบาล นักวิเคราะห์คาดว่าถ้าหากธนาคารกลางอังกฤษใช้นโยบายผ่อนคลายการเงินผ่านการซื้อพันธบัตรรัฐบาล คาดว่าเม็ดเงินที่ธนาคารกลางอังกฤษจะซื้อพันธบัตรจะมากถึง 100,000 ล้านปอนด์ และจะทำให้ธนาคารกลางอังกฤษซื้อพันธบัตรรัฐบาลในแต่ละเดือนสูงถึง 845,000 ล้านปอนด์ มากกว่ามาตรการในช่วงต้นปีถึง 2 เท่าด้วยกัน นโยบายการเงินที่ธนาคารกลางอังกฤษใช้นั้นจะส่งผลต่อนโยบายการคลังซึ่งรัฐบาลอังกฤษเตรียมที่จะชดเชยให้กับแรงงานทั่วประเทศหลังจากการล็อกดาวน์ โดยแรงงานจะได้รับเงินชดเชยจากรัฐบาลถึง 80% ขณะที่เม็ดเงินที่เหลืออีก 20% จะมาจากฝั่งของนายจ้าง อย่างไรก็ดีการใช้นโยบายการเงินด้วยการลดอัตตราดอกเบี้ยจนทำให้ดอกเบี้ยติดลบนั้น สถาบันการเงินอย่าง UOB คาดว่าธนาคารกลางอังกฤษจะไม่นำมาตรการนี้ออกมาใช้ในช่วงนี้
ธนาคารกลางอังกฤษเตรียมมาตรการกระตุ้นเศรษฐกิจอีกครั้งหลังประกาศล็อกดาวน์ในช่วงการแพร่ระบาดของ COVID-19 โดยคาดว่าปีนี้จะใช้มาตรการทางการเงินหลายรูปแบบ นักวิเคราะห์คาดการณ์ว่า หากใช้นโยบายผ่อนคลายการเงินผ่านการซื้อพันธบัตรรัฐบาลจะมีเม็ดเงินในการซื้อพันธบัตร 100,000 ล้านปอนด์ และธนาคารกลางอังกฤษจะสามารถซื้อพันธบัตรรัฐบาลในแต่ละเดือนสูงถึง 845,000 ล้านปอนด์มากกว่ามาตรการในช่วงต้นปีถึง 2 เท่า
นโยบายการเงินที่ใช้ส่งผลต่อนโยบายการคลัง รัฐบาลอังกฤษเตรียมจะชดเชยให้กับแรงงานหลังล็อกดาวน์ 80% ส่วนอีก 20% จะมาจากนายจ้าง ส่วนการลดอัตราดอกเบี้ยจนทำให้ดอกเบี้ยติดลบคาดว่าจะไม่นำมาใช้ในช่วงนี้
กฎหมายการเงิน,ตลาดการเงิน,สถาบันการเงิน